1 . Atvinna og stuðningur við atvinnuleitendur ( 2019090355 ) Kjartan Már Kjartansson , bæjarstjóri , Halldóra Guðrún Jónsdóttir , aðstoðarmaður bæjarstjóra , Sigríður Daníelsdóttir , forstöðumaður fjölskyldumála og Hilma Hólmfríður Sigurðardóttir , verkefnastjóri fjölmenningarmála sátu fundinn í þessu máli . Unnur Sverrisdóttir , forstjóri Vinnumálastofnunar , Karl Sigurðsson , sérfræðingur hjá Vinnumálastofnun og Hildur Jakobína Gísladóttir , forstöðumaður Vinnumálastofnunar á Suðurnesjum mættu á fundinn og fóru yfir stöðu og horfur á vinnumarkaði og úrræði sem í boði eru fyrir fólk í atvinnuleit . Í nóvember 2019 var atvinnuleysi í Reykjanesbæ 9,2% og á Suðurnesjum 8,2% . Töluverð óvissa er varðandi horfur á vinnumarkaði vegna þeirrar stöðu sem er í flugrekstri . Fundað hefur verið með atvinnurekendum á svæðinu í þeim tilgangi að auka samstarf á milli þeirra og Vinnumálastofnunar . Boðið er upp á starfstengd námskeið fyrir fólk í atvinnuleit í samstarfi við Miðstöð símenntunar á Suðurnesjum og Fisktækniskóla Íslands í Grindavík og er reynt að miða þau við atvinnulífið á svæðinu . Markmiðið er að ná til sem flestra og eru haldin námskeið á íslensku , ensku og pólsku . Samkvæmt reglum Reykjanesbæjar um fjárhagsaðstoð skal velferðarráð taka ákvörðun um hækkun grunnfjárhæðar fjárhagsaðstoðar ár hvert . Hækkun á grunnfjárhæð fjárhagsaðstoðar miðast við framreikning á vísitölu neysluverðs í desember ár hvert . Lagt er til , í samræmi við framreikning , að grunnfjárhæð fjárhagsaðstoðar fari úr kr. 149.678 , - í kr. 152.717 , - pr. mánuð árið 2020 .